|  |
| --- |
| PATVIRTINTA direktoriaus 2013 m. kovo 1 d.įsakymu Nr.07 |

**VIEŠOSIOS ĮSTAIGOS ANTANO MONČIO NAMAI-MUZIEJUS 2013-2015 METŲ
KORUPCIJOS PREVENCIJOS PROGRAMA**

I. BENDROSIOS NUOSTATOS

1. Viešosios įstaigos Antano Mončio namų-muziejaus (toliau – Įstaiga) 2013-2015 metų korupcijos prevencijos programa (toliau – Programa) parengta vadovaujantis Lietuvos Respublikos korupcijos prevencijos įstatymu, Lietuvos Respublikos Nacionalinės kovos su korupcija programa, patvirtinta Lietuvos Respublikos Seimo 2002 m. sausio 17 d. nutarimu Nr. IX-711 (kartu su 2009 m. gegužės 14 d. nutarimu Nr. XI-259), ir kitais teisės aktais, reglamentuojančiais korupcijos prevencijos veiklą.

2. Programa skirta korupcijos prevencijai, korupcijos pasireiškimo galimybėms mažinti Įstaigoje.

3. Programos veiklos kryptys:

3.1. korupcijos prevencija;

3.2. antikorupcinis švietimas.

4. Programoje vartojamos sąvokos atitinka Lietuvos Respublikos korupcijos prevencijos įstatyme ir kituose teisės aktuose apibrėžtas sąvokas.

II. TIKSLAI IR UŽDAVINIAI

1. Programos tikslai:
	1. korupcijos prevencijos srityje:

      5.1.1. atskleisti korupcijos priežastis, sąlygas korupcijai pasireikšti ir jas šalinti;

      5.1.2. mažinti korupcijos prielaidas teikiant paslaugas.

* 1. antikorupcinio švietimo srityje:
		1. užtikrinti nuolatinį Įstaigos darbuotojų švietimą antikorupcinėmis temomis;
		2. ugdyti visuomenės narių suvokimą apie korupcijos keliamus pavojus, skatinti nepakantumą korupcijos apraiškoms.

6. Korupcijos prevencijos tikslams pasiekti numatomi uždaviniai:

      6.1.užtikrinti antikorupcinę kontrolę;

      6.2. didinti viešumą ir skaidrumą.

7. Antikorupcinio švietimo tikslui pasiekti numatomi uždaviniai:

      7.1. didinti antikorupcinio švietimo sklaidą Įstaigoje ir skatinti Įstaigos bendruomenę įsitraukti į antikorupcinę veiklą;

7.2. ugdyti antikorupcinę kultūrą visuomenėje.

III. TIKSLŲ IR UŽDAVINIŲ VERTINIMO KRITERIJAI

8. Programos tikslai ir uždaviniai vertinami kokybiniais ir kiekybiniais rodikliais.

9. Galimų korupcinio pobūdžio veiksmų ir pranešimų, kuriuos ištyrus pasitvirtino korupcinės veikos, skaičius.

IV. PROGRAMOS ĮGYVENDINIMAS

10. Siekiant sėkmingai vykdyti Programos nuostatas Įstaigoje paskirtas asmuo, kuriam pavedama vykdyti korupcijos prevenciją ir kontrolę.

11. Programa įgyvendinama pagal priede pateiktą Programos įgyvendinimo priemonių planą (toliau – Priemonių planas).

 12. Pakeitimai Priemonių plane galimi tik Įstaigos vadovo įsakymu, nurodant objektyvias priežastis.

13. Įstaigos Priemonių planas yra neatskiriama šios Programos dalis. Jis tvirtinamas ir atnaujinamas Įstaigos vadovo įsakymu atsižvelgiant į galimas ar nustatytas korupcijos pasireiškimo sritis ir šios Programos įgyvendinimą.

14. Programos įgyvendinimą organizuoja Įstaigos administracija.

15. Už konkrečių Programoje numatytų priemonių įgyvendinimą atsako Įstaigos vadovo paskirti asmenys.

16. Įstaigos darbuotojai ir visuomenė pasiūlymus dėl Programos nuostatų, tikslų ir uždavinių atnaujinimo gali teikti per visą Programos įgyvendinimo laikotarpį. Asmenys atsakingi už korupcijos prevencijos vykdymą, atsižvelgę į gautus pasiūlymus sprendžia dėl naujo laikotarpio Priemonių plano ar Programos pakeitimo projekto parengimo tikslingumo.

17. Įstaiga, savo interneto svetainės nuolatiniuose puslapiuose, skirtuose korupcijos prevencijai, turi skelbti Įstaigos Programą ir jos įgyvendinimo Priemonių planą (esant finansinėms galimybėms atnaujinti internetinę svetainę).

V. BAIGIAMOSIOS NUOSTATOS

18. Programa ir Priemonių planas, esant finansinėms galimybėms, vykdomi Įstaigos lėšomis.